ՀԱՅԱՍՏԱՆ ԾԱՌԱՏՈՒՆԿ ԾՐԱԳԻՐ

Արշակունյաց պողոտա 57/5,

Երևան 0026

Հեռ.` 37410-44-74-01

Էլ\_հասցե՝ info@armeniatree.org

Կայք՝ [www.armeniatree.org](http://www.armeniatree.org)

**ԴԵՊԻ COP22 Համաժողով. «հայաստան ծառատունկ ծրագիրը» միանում է «Կլիմայի համաշխարհային շարժմանը»**

Ուրախ ենք տեղեկացնել, որ [«Էյ Թի Փի»](https://www.armeniatree.org/en/) բարեգործական հիմնադրամը [Իմփաքթ Հաբ Երևանի](http://yerevan.impacthub.net/) հետ միասին միացել է [“Ecopreneurs for the Climate”](http://ecopreneurs4climate.org/initiative/) համաշխարհային շարժմանը և սիրով հրավիրում է Ձեզ երևանյան միջոցառմանը, որը տեղի կունենա Իմփաքթ Հաբում հոկտեմբերի 24-ին, ժամը՝ 19:00:

«Կանաչ ձեռնարկատիրություն և Կլիմայի փոփոխություններ» խորագրով միջազգային շաբաթվա ընթացքում (սույն թվականի 24-30) [աշխարհի](http://ecopreneurs4climate.org/organize/) տարբեր քաղաքներում, շրջաններում և համայնքներում կանցկացվի «Կլիմայի չեմպիոն» մրցանակաբաշխությունը, ինչպես նաև կքննարկվեն կլիմայի գլոբալ փոփոխություններին առնչվող բազմաթիվ նորարարական գաղափարներ: Միջոցառման [նպատակն](http://ecopreneurs4climate.org/initiative/) է խթանել բնապահպանական մոտեցումներն ու առաջ քաշել կլիմայի փոփոխությունների նվազեցմանն ուղղված լուծումներ:

Կլիմայի ազդեցության միջազգային օրը՝ հոկտեմբերի 24-ին, անցկացվող միջոցառման նպատակն է ստեղծել միջազգային ցանց, որի շնորհիվ հնարավոր կլինի կապ հաստատել աշխարհի տարբեր կազմակերպությունների հետ և նրանց ներկայացնել բնապահպանական ձեռնարկատիրական լուծումներ:

Միջոցառման կարևորագույն նպատակներից է նաև մասնակիցներին և մրցույթի հաղթողին հնարավորություն ընձեռել մասնակցելու և տարածելու բնապահպանական թեմաներով նորագույն գաղափարների գեներացմանը և ամենաակտիվ մասնակցին նոմինացնել Մարաքեշում [COP22](http://www.cop22.org/) Կլիմայի փոփոխության համաշխարհային համաժողովին մասնակցության համար:

Փարիզյան համաձայնագիրն արդեն իրականություն է, իսկ Մարաքեշը նպատակ ունի նախաձեռնել գործնական քայլեր՝ համաձայնագրի դրույթների իրականացման ուղղությամբ:

Միջոցառման մասնակից դառնալու համար հրավիրում ենք ձեռնարկատերների, հասարակական ակտիվիստների, կազմակերպությունների և ԶԼՄ-ների՝ կիսելու կուտակված փորձը և խթանելու կանաչ ձեռնարկատիրական ցանցերին և նոր գաղափարների ձևավորմանը:

Ընտրության նախնական փուլն անցած ձեռնարկատերերը և հասարակական ակտիվիստները լսարանին կներկայացնեն կլիմայի փոփոխության մեղմացմանն ուղղված իրենց լուծումները: Այնուհետև լսարանի և ժյուրիի կողմից կընտրվի երևանյան հաղթողը: Այնուհետև բոլոր երկրների հաղթողներից Բարսելոնայում, պատահականության սկզբունքով, կընտրվի «Կլիմայի չեմպիոնին», ով իր գաղափարներով կկիսվի COP 22-ի ընթացքում:

Գրեթե կես օր տևող միջոցառումը կամփոփվի «Կլիմայի չեմպիոն» մրցանակաբաշխությամբ:

Մասնակցության համար կարող են դիմել ձեռնարկատերեր, բնապահպանական կազմակերպություններ և միջազգային գործընկերներ, որոնց խրախուսվում է միանալ այս շարժմանն ու առաջնորդել համայնքներին՝ միասին ստեղծելու կլիմայի փոփոխություններից զերծ առողջ ապագա:

Ընդհանուր առմամբ, մինչև հոկտեմբերի 20-ը կընտրվի 8 մասնակից՝ 4 ձեռնարկատեր և 4 հասարակական ակտիվիստ (անհատ կամ կազմակերպություն):

Միջոցառմանը օրակարգը ստորև՝

* Ներածություն. մասնակիցներն ամփոփ կներկայացնեն իրենց կազմակերպությունները (10 րոպե);
* Մասնակիցների ներկայացում, տեսլականի ու կլիմայի փոփոխությունների նվազեցմանն և ադապտացմանն ուղղված ռազմավարական մոտեցումների ներկայացում (50 րոպե);
* Կլիմայի նորարական լաբորատորիայի գեներացում, տարբեր ձևաչափով բաց քննարկումներ, որտեղ կանաչ տնտեսության հիմնական շահառուները կներկայացնեն կլիմայի փոփոխությունների հետևանքով շրջակա միջավայրի առջև ծառացած մարտահրավերների դիմակայումը և դրանց հնարավոր լուծումները (1ժամ);
* Ընդմիջում (15 րոպե);
* «Կլիմայի չեմպիոն» մրցանակ (45 րոպե)

**Մասնակցության համար անհրաժեշտ է գրանցվել մինչԵԻ հոկտեմբերի 19-ը:**

**Խնդրում ենք հաշվի առնել, որ ձեր նախաձեռնությունը/կազմակերպությունները պետք է 5 րոպեում ներկայացնել** [**Պեչա Կուչա**](https://en.wikipedia.org/wiki/PechaKucha) **շատ պարզ ձևաչափով և անգլերեն լեզվով:**

**Լսարանին միանալու և քվեարկելու համար մուտքն ազատ է:** Մենք առաջին անգամ ենք միանում այս նախաձեռնությանը: Հուսով ենք՝ դուք ևս կմիանաք մեզ: